b'\n_START_ARTICLE_\nTxakra\n_START_PARAGRAPH_\nUn txakra (o cakra, del s\xc3\xa0nscrit \xe0\xa4\x9a\xe0\xa4\x95\xe0\xa5\x8d\xe0\xa4\xb0\xe0\xa4\x82 cakra\xe1\xb9\x83, en pali chakka, en tibet\xc3\xa0 khorlo, en malai cakera, "roda", "cercle", "v\xc3\xb2rtex") \xc3\xa9s, segons l\'hinduisme i els seus sistemes espirituals del ioga, un "nus d\'energia" situat al cos hum\xc3\xa0 que constitueix un centre de contacte i interacci\xc3\xb3 entre el cos f\xc3\xadsic i el cos subtil. S\'associen a uns plexes nerviosos i a gl\xc3\xa0ndules endocrines._NEWLINE_Hi ha set txakres principals i incomptables de menors. Els canals o camins per on flueix l\'energia vital, kudalini o prana, cap als txakres o dels mateixos s\'anomenen nadis._NEWLINE_La menci\xc3\xb3 m\xc3\xa9s antiga dels txakres es troba als Upanixads tardans (que inclouen, espec\xc3\xadficament, l\'Upanishad Brama i l\'Upanishad Yogatattva). Aquests models v\xc3\xa8dics van ser adaptats pel budisme tibet\xc3\xa0 com la teoria vajrayana i la teoria dels txakres en el xactisme t\xc3\xa0ntric.'